# **DECIZIA ETAPEI DE ÎNCADRARE**

Nr............/...........................

Ca urmare a solicitării de emitere a acordului de mediu adresate deADMINISTRAȚIA REZERVAȚIEI BIOSFEREI DELTA DUNĂRII TULCEA, cu sediul localitatea Tulcea str. Portului, nr.34 A, județul Tulcea, CP 820243 , OP 3, înregistrată la APM Tulcea cu nr. 1841/08.02.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

autoritatea competentă pentru protecţia mediului **APM Tulcea** decide, ca urmare a consultărilor desfășurate în cadrul ședinței Comisiei de Analiză Tehnică din data de 05.06.2018, că proiectul **„SISTEM COMUN DE MONITORIZARE ŞI AVERTIZARE LA INCENDIU ROMÂNIA-UKRAINA”** **AMPLASAT ÎN INCINTA CENTRULUI DE INFORMARE ŞI EDUCAŢIE ECOLOGICĂ CHILIA VECHE,** propus a se realiza în intravilan, com. Chilia Veche, str. Dunării, nr. 48, județul Tulcea**, nu necesita parcurgerea celorlalte etape ale procedurii de evaluare adecvată**.

**Justificarea prezentei decizii**:

I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se suprapune cu ariile protejate ROSCI0065 Delta Dunării, Rezervația Biosferei Delta Dunării și se află la limita ROSPA0031 Delta Dunării şi Complexul Razim-Sinoie.

- proiectul propus nu are impact negativ asupra speciilor şi habitatelor din RBDD. Integritatea ariilor naturale protejate de interes comunitar ROSCI0065 Delta Dunarii si ROSPA0031 Delta Dunarii si Complexul Razim-Sinoe nu vor fi afectate, deoarece :

1. nu se reduce suprafața habitatelor și/sau numărul exemplarelor speciilor de interes comunitar;

2. nu se fragmentează habitatele de interes comunitar;

3. nu are impact negativ asupra factorilor care determină menținerea stării favorabile de conservare a ariilor naturale protejate de interes comunitar;

4. nu se produc modificări ale dinamicii relațiilor care definesc structura și/sau funcția ariilor naturale protejate de interes comunitar.

-proiectul propus nu are legatură si nu este necesar pentru managementul conservării ariilor naturale protejate de interes comunitar, iar implementarea acestuia nu va avea un impact semnificativ asupra speciilor și habitatelor pentru care au fost desemnate cele două arii protejate de interes comunitar.

- amplasamentul se află în intravilanul comunei Chilia Veche, str. Dunării, nr. 48, județul Tulcea. Pe amplasament nu au fost identificate specii de păsări sau alte specii de faună si habitate ale speciilor pentru care a fost desemnate ariile naturale protejate ROSCI0065 Delta Dunării şi ROSPA0031 Delta Dunării şi Complexul Razim-Sinoie şi care ar putea fi afectate de implementarea proiectului. Proiectul nu va afecta negativ ariile naturale protejate.

**Localizarea proiectului :**

- amplasamentul se află în intravilanul comunei Chilia Veche, str. Dunării, nr. 48, județul Tulcea sau identificat prin F12 intravilan T18, Cc414, nr. cad. 30346, în curtea Centrului de informare şi educaţie ecologică Chilia Veche, pe un teren cu folosinţa actuală de „curţi-construcţii” şi destinaţia propusă conform PUG aprobat de „zonă pentru locuinţe şi funcţiuni complexe”, aparţinând domeniului public de interes naţional, administrat de ARBDD.

**Caracteristicile proiectului :**

Proiectul propus constă în montarea unui sistem care să posede capacităţi tehnice pentru a reduce riscurile de incendiu, de pierdere a biodiversităţii, de a reduce ameninţarea la adresa sănătăţii publice şi de a reduce pierderile economice cauzate de incendierea stufului şi fondului forestier în rezervaţia transfrontalieră a Biosferei Delta Dunării .

Proiectul prevede construirea în curtea Centrului de informare şi educaţie ecologică din comuna Chilia Veche, jud. Tulcea, a unui stâlp de observare, echipat cu o cameră de luat vederi modernă, având un grad de libertate de 360grade şi 130 grade elevaţie.

Camera de luat vederi va fi legată la un monitor pentru vizionare, amplasat într-o locaţie a ARBDD şi va permite observarea şi controlul de la distanţă al aprinderii şi răspândirii focului în scopul de a răspunde la o situaţie de urgenţă cât mai repede posibil.

Camera de luat vederi amplasată pe stâlpul din comuna Chilia Veche va permite monitorizarea suprafaţei cuprinsă de la municipiul Tulcea la vest până la braţul Sulina la sud, Marea Neagră la est, iar la nord va fi monitorizat de către partea ucraineană.

Stâlpul de observare va fi metalic, tip zăbrele, de forma unui trunchi de piramidă patrulateră, având latura bazei mari de 6.00 m şi latura bazei mici de 0,80 m. Înălţimea stâlpului va fi de 40 m. Stâlpul va fi alcătuit din 6 tronsoane de 6.00 m şi un tronson de 4.00 m.

Pentru montajul stâlpului se vor executa fundaţii izolate, alcătuite din bloc şi cuzinet din beton armat. Pe fundaţie se va monta, cu ajutorul unei plăcuţe metalice prinse cu buloane, fiecare picior al stâlpului.

Indici constructivi ai proiectului:

* Regim de înălţime : 40 ml;
* Suprafaţa construită=Suprafaţa desfăşurată=100 mp;
* Suprafaţa utilă: 36 mp.
* Alimentarea cu apă: nu este cazul;
* Canalizarea apelor uzate menajere: nu este cazul ;
* Energie electrica: camera de luat vederi se va racorda la curent electric monofazat, printr-un racord la reţeaua electrică existentă pe amplasament;

**Condiţiile de realizare a proiectului:**

Pentru a preveni si eventual a limita si elimina efectele unui posibil impact negativ (posibil doar pe perioada de desfăşurare a lucrărilor) se vor lua de către beneficiar si antreprenorul general următoarele masuri :

* Supravegherea lucrărilor in permanenţă de catre personal specializat si dirigintele de şantier ;
* Reducerea pe cât posibil a perioadei de execuţie a lucrărilor de construcţii;
* Toate materialele folosite vor fi livrate de către furnizori acreditaţi iar transportul, manipularea si depozitarea lor se va realiza fără a afecta mediul inconjurător.
* Toate lucrările se vor desfăşura strict pe amplasament, fără a afecta vecinătăţile.
* Lucrările nu vor genera zgomote sau vibraţii care sa deranjeze speciile pentru care au fost desemnate ariile protejate ROSCI0065 Delta Dunării şi ROSPA0031 Delta Dunării şi Complexul Razim-Sinoie.
* Nu se vor folosi echipamente de construcţii mari care sa genereze zgomote si vibraţii. Utilajele folosite trebuie să aibă inspecţia tehnică la zi. Constructorul va lua toate măsurile pentru a preveni scurgerile de combustibil sau ulei în sol.
* Pe parcursul execuţiei se vor delimita zonele de depozitare pentru diverse materiale de construcţie, prin grija constructorului luându-se toate măsurile necesare (realizarea de platforme temporare de depozitare, protejarea solului, împrejmuirea zonelor de depozitare, acoperirea materialelor, etc) pentru a preîntâmpina orice posibilă răspandire a acestora pe sol .
* Pe tot parcursul execuţiei se vor lua, prin grija antreprenorului general, toate masurile legate de protejarea biodiversităţii, solului, subsolului, faunei si vegetaţiei din jurul amplasamentului.
* Toate deşeurile rezultate, toate resturile si materialele nefolosite rămase se vor colecta si depozita separat, in zone bine delimitate si protejate, fiind preluate, la sfârşitul lucrărilor de către constructor şi predate unui operator de salubritate autorizat .
* Organizarea de şantier se va amplasa pe terenul pus la dispoziţie de beneficiar, în curtea centrului de informare. Sursele de apă şi energie electrică necesare organizării de şantier vor fi puse la dispoziţia constructorului de beneficiar. Organizarea de şantier va fi prevăzută cu toalete ecologice. După finalizarea lucrărilor amplasamentul se va readuce la starea iniţială.
* După finalizarea lucrărilor de modernizare toate suprafeţele (învelişul vegetal) afectate temporar de lucrări vor fi readuse la starea iniţială de utilizare.

Titularul proiectului va respecta condiţiile impuse prin Certificatul de Urbanism nr.13/1753 din 21.04.2017, emis de Consiliul Local Chilia Veche.

Titularul proiectului va respecta toate condiţiile impuse prin avizele/acordurile specifice ale administraţiei publice centrale sau ale serviciilor descentralizate ale acestora solicitate prin certificatul de urbanism.

Se vor respecta prevederile legislației de protecţie a mediului în vigoare .

Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

Conform prevederilor OUG nr. 195 / 2005 privind protecţia mediului, aprobata cu modificări prin Legea nr. 264/2006, cu modificările și completările ulterioare – răspunderea pentru corectitudinea informațiilor puse la dispoziția autorității competente pentru protecţia mediului si a publicului revine titularului proiectului .

Prezenta decizie a etapei de încadrare este valabilă pe toată perioada punerii în aplicare a proiectului.

Proiectul propus nu necesită parcurgerea celorlalte etape ale procedurii de evaluare adecvată .

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

**Şef Serviciu CFM, Ing.Elena MICU**

Intocmit, Camelia Ionescu

**Intocmit in 3 exemplare, din care : unul la titular, unul la dosarul obiectivului si unul la dosarul cu acte de reglementare.**